# Asia

**Asia** este cel mai întins continent de pe Pământ şi, de asemenea, cel mai populat. Suprafaţa sa constituie 8,7% din suprafaţa totală a Terrei şi 29,8% din uscatul acesteia. Populaţia Asiei reprezintă mai mult de 60% din întreaga populaţie a Globului. Se poate considera ca fiind o subregiune a unui continent mai întins, Eurasia, situată la est de Munţii Urali, Canalul Suez, Marea Neagră şi Marea Caspică. Limitele acestui continent sunt Munţii Ural şi râul Ural la vest, Oceanul Arctic la nord, Oceanul Indian la sud, iar la est Marea Japoniei.

### Climă

Datorită întinderii mari, poziţiei geografice şi altor factori, Asia sintetizează toate zonele de climă ale planetei. Principalii factori care determină şi influenţează clima Asiei sunt:

* localizarea şi întinderea continentului;
* influenţa [Oceanului Arctic](http://ro.wikipedia.org/wiki/Oceanul_Arctic) (prin temperaturi scăzute şi prezenţa banchizei);
* relieful relativ jos al părţii de nord a continentului (care facilitează [îngheţarea](http://ro.wikipedia.org/w/index.php?title=%C3%8Enghe%C8%9Bare&action=edit&redlink=1) solului);
* formarea [alizeelor](http://ro.wikipedia.org/wiki/Alizee);
* influenţa curenţilor din [Oceanul Pacific](http://ro.wikipedia.org/wiki/Oceanul_Pacific);

Interiorul regiunilor au latitudine mijlocie de [deşert](http://ro.wikipedia.org/wiki/De%C8%99ert) sau [climat semi-arid](http://ro.wikipedia.org/w/index.php?title=Climat_semi-arid&action=edit&redlink=1), cu ierni aspre şi veri foarte calde. [Precipitaţiile](http://ro.wikipedia.org/wiki/Precipita%C8%9Bii) medii se situează sub 230 mm pe an. Marginile sudice şi vestice ale continentului sunt caracterizate de o atmosferă musonică care trece prin interiorul rece sudic şi estic al iernii. Deşi termenul de [musonic](http://ro.wikipedia.org/wiki/Muson) este aplicat tuturor climatelor estice şi sudice ale Asiei, adevăratul termen de musonic este caracteristic numai părţii de [subcontinent Indian](http://ro.wikipedia.org/wiki/India) şi [Burma](http://ro.wikipedia.org/wiki/Burma), în aceste zone precipitaţiile anuale depăşind 2000 mm anual.

### Relief

Asia este continentul cu cele mai întinse şi mai înalte [lanţuri muntoase](http://ro.wikipedia.org/wiki/Lan%C8%9B_muntos) ale Terrei. Pe continentul asiatic se poate pune în evidenţă o treaptă montană situată la altitudini mai mari de 3000 m. Aceasta cuprinde munţi foarte înalţi, precum [Himalaya](http://ro.wikipedia.org/wiki/Himalaya), [Pamir](http://ro.wikipedia.org/wiki/Pamir), [Karakorum](http://ro.wikipedia.org/wiki/Karakorum), [Kunlun](http://ro.wikipedia.org/w/index.php?title=Kunlun&action=edit&redlink=1) ş.a., şi un podiş înalt ([Podişul Tibet](http://ro.wikipedia.org/wiki/Podi%C8%99ul_Tibet), situat la 5000 m).

Continentul asiatic este cunoscut prin cele mai mari altitudini ale planetei: vârful [Chomolungma](http://ro.wikipedia.org/wiki/Chomolungma)[[1]](#footnote-1) din Munţii Himalaya şi vârful [Chogori](http://ro.wikipedia.org/wiki/Chogori) sau [K2](http://ro.wikipedia.org/wiki/K2)[[2]](#footnote-2) . Deşerturile sunt mai rare, dintre care cel mai mare este [Deşertul Gobi](http://ro.wikipedia.org/wiki/De%C8%99ertul_Gobi).

În Asia se întind câmpii, precum [cea a Gangelui](http://ro.wikipedia.org/w/index.php?title=C%C3%A2mpia_Gangelui&action=edit&redlink=1), [Indusului](http://ro.wikipedia.org/w/index.php?title=C%C3%A2mpia_Indusului&action=edit&redlink=1), [Chinei de Est](http://ro.wikipedia.org/w/index.php?title=C%C3%A2mpia_Chinei_de_Est&action=edit&redlink=1), şi tundre, precum [tundra Siberiei](http://ro.wikipedia.org/w/index.php?title=Tundra_Siberiei&action=edit&redlink=1).

Peninsulele sunt şi ele prezente: [Arabia](http://ro.wikipedia.org/wiki/Arabia) (cea mai întinsă din lume), [India](http://ro.wikipedia.org/wiki/India), Kamceatca (de origine vulcanică) şi [Indochina](http://ro.wikipedia.org/wiki/Indochina).

### Populaţie

Asia este şi cel mai [populat](http://ro.wikipedia.org/wiki/Popula%C8%9Bie) continent, această caracteristică fiind valabilă de-a lungul întregii istorii. Din cele circa [8 miliarde de locuitori ai planetei](http://ro.wikipedia.org/w/index.php?title=Popula%C8%9Bia_Terrei&action=edit&redlink=1), 4 miliarde trăiesc în Asia, ceea ce reprezintă 60% (sau 3/5) din populaţia totală a Terrei.

În prezent, [sporul natural](http://ro.wikipedia.org/wiki/Spor_natural) al Asiei este aproape de 15[‰](http://ro.wikipedia.org/w/index.php?title=%E2%80%B0&action=edit&redlink=1), ceea ce înseamnă că în fiecare an se adaugă 15 locuitori la fiecare 1000 de locuitori. În realitate, în fiecare an, populaţia Asiei creşte cu 50 de milioane de locuitori.

Densitatea medie a populaţiei este de 89 locuitori/km2.

### Hidrografie

Relieful şi clima diferenţiază aspectele hidrografice ale Asiei. Apele curgătoare se îndreaptă, dar nu în totalitate, spre oceanul planetar, existând mai multe arii endoreice, cea mai importantă şi cea mai mare de pe Terra fiind în [Asia Centrală](http://ro.wikipedia.org/wiki/Asia_Central%C4%83), extinsă din zona [Mării Caspice](http://ro.wikipedia.org/wiki/Marea_Caspic%C4%83) până dincolo de [Munţii Tian-Şan](http://ro.wikipedia.org/wiki/Mun%C8%9Bii_Tian-%C8%98an). În această regiune, unele ape sunt adevărate fluvii: [Amudaria](http://ro.wikipedia.org/wiki/Amudaria)[[3]](#endnote-1) şi [Sârdaria](http://ro.wikipedia.org/wiki/S%C3%A2rdaria)[[4]](#endnote-2), altele având dimensiuni ceva mai reduse; unele se varsă în lacuri mari precum [Aral](http://ro.wikipedia.org/wiki/Marea_Aral) şi [Balhaş](http://ro.wikipedia.org/wiki/Balha%C8%99).

A doua regiune endoreică principală este cea a [Podişului Iran](http://ro.wikipedia.org/w/index.php?title=Podi%C8%99ul_Iran&action=edit&redlink=1) unde cel mai important curs de apă este râul [Helmand](http://ro.wikipedia.org/w/index.php?title=Helmand&action=edit&redlink=1) care se varsă în zona mlaştinilor Hamun. Există şi regiuni fără ape curgătoare (areice), cum este interiorul Peninsulei [Arabia](http://ro.wikipedia.org/wiki/Arabia) sau zona centrală a [Deşertului Karakun](http://ro.wikipedia.org/w/index.php?title=De%C8%99ertul_Karakun&action=edit&redlink=1) estul Mării Caspice.

Cea mai mare parte a teritoriului asiatic este străbătut de ape care se îndreaptă spre cele trei oceane învecinate, dar şi spre [Marea Mediterană](http://ro.wikipedia.org/wiki/Marea_Mediteran%C4%83) şi [Marea Neagră](http://ro.wikipedia.org/wiki/Marea_Neagr%C4%83). Spre [Oceanul Arctic](http://ro.wikipedia.org/wiki/Oceanul_Arctic) se îndreaptă marile fluvii siberiene: [Obi](http://ro.wikipedia.org/wiki/Obi)[[5]](#footnote-3), [Enisei](http://ro.wikipedia.org/wiki/Enisei)[[6]](#footnote-4) şi [Lena](http://ro.wikipedia.org/wiki/Lena)[[7]](#footnote-5). Înspre [Oceanul Pacific](http://ro.wikipedia.org/wiki/Oceanul_Pacific) se îndreaptă fluviile [Amur](http://ro.wikipedia.org/wiki/Amur_%28r%C3%A2u%29)[[8]](#footnote-6), [Huanghe](http://ro.wikipedia.org/wiki/Huanghe)[[9]](#footnote-7), [Chang Jiang](http://ro.wikipedia.org/w/index.php?title=Chang_Jiang&action=edit&redlink=1)[[10]](#footnote-8), [Xijiang](http://ro.wikipedia.org/w/index.php?title=Xijiang&action=edit&redlink=1)[[11]](#footnote-9), [fluviul Roşu](http://ro.wikipedia.org/w/index.php?title=Fluviul_Ro%C8%99u&action=edit&redlink=1)[[12]](#footnote-10), [Mekongul](http://ro.wikipedia.org/wiki/Mekong) [[13]](#footnote-11)şi [Menamul](http://ro.wikipedia.org/w/index.php?title=Menam&action=edit&redlink=1)[[14]](#footnote-12). În [Oceanul Indian](http://ro.wikipedia.org/wiki/Oceanul_Indian) se varsă [Salweenul](http://ro.wikipedia.org/w/index.php?title=Salween&action=edit&redlink=1) (3200 km), [Gangele](http://ro.wikipedia.org/wiki/Gange) (2700 km) şi [Indusul](http://ro.wikipedia.org/wiki/Ind) (3180 km). În Golful Arabo-Persic se varsă [Tigrul](http://ro.wikipedia.org/wiki/Tigru_%28r%C3%A2u%29) (1850 km) şi [Eufratul](http://ro.wikipedia.org/wiki/Eufrat) (2800 km).

### Religie

Populaţia Asiei este multireligionară: în Asia de Nord ([Federaţia Rusă](http://ro.wikipedia.org/wiki/Federa%C8%9Bia_Rus%C4%83)) predomină [creştinii ortodocşi](http://ro.wikipedia.org/wiki/Biserica_Ortodox%C4%83) şi populaţiile [animiste](http://ro.wikipedia.org/wiki/Animism) (în [Siberia](http://ro.wikipedia.org/wiki/Siberia)). În Asia Centrală şi de Vest predomină religia [islamică](http://ro.wikipedia.org/wiki/Islam), dar există şi ţări în care predomină alte religii: [iudaică](http://ro.wikipedia.org/wiki/Iudaism) (în [Israel](http://ro.wikipedia.org/wiki/Israel)) şi ortodoxă (în [Armenia](http://ro.wikipedia.org/wiki/Armenia) şi [Gruzia](http://ro.wikipedia.org/wiki/Gruzia)). În sudul Asiei predomină religia [hindusă](http://ro.wikipedia.org/wiki/Hinduism) ([India](http://ro.wikipedia.org/wiki/India)), iar în peninsula Indochina, cea [budistă](http://ro.wikipedia.org/wiki/Budism). În Asia de Est este predominantă religia [taoistă](http://ro.wikipedia.org/wiki/Taoism) (în [China](http://ro.wikipedia.org/wiki/China) şi [Coreea](http://ro.wikipedia.org/wiki/Coreea)) şi cea [şintoistă](http://ro.wikipedia.org/wiki/%C8%98intoism) ([Japonia](http://ro.wikipedia.org/wiki/Japonia" \o "Japonia)).

### Industrie

În [Golful Persic](http://ro.wikipedia.org/wiki/Golful_Persic) şi în preajma [Mării Caspice](http://ro.wikipedia.org/wiki/Marea_Caspic%C4%83) industria predominantă este cea [energetică](http://ro.wikipedia.org/w/index.php?title=Industria_energetic%C4%83&action=edit&redlink=1), în timp ce în ţări precum [India](http://ro.wikipedia.org/wiki/India), [China](http://ro.wikipedia.org/wiki/China), [Japonia](http://ro.wikipedia.org/wiki/Japonia), [Coreea de Sud](http://ro.wikipedia.org/wiki/Coreea_de_Sud) activitatea majoritară se desfăşoară în cadrul [industriei energiei electrice](http://ro.wikipedia.org/wiki/Industria_energiei_electrice_%C8%99i_termice). Pe de altă parte, [industria siderurgică este](http://ro.wikipedia.org/w/index.php?title=Industria_siderurgic%C4%83&action=edit&redlink=1) bine reprezentată în [India](http://ro.wikipedia.org/wiki/India) şi [China](http://ro.wikipedia.org/wiki/China), iar în [Japonia](http://ro.wikipedia.org/wiki/Japonia), [industria construcţiilor de maşini](http://ro.wikipedia.org/w/index.php?title=Industria_construc%C8%9Biilor_de_ma%C8%99ini&action=edit&redlink=1) se impune ca o parte importantă a [economiei](http://ro.wikipedia.org/wiki/Economia_Japoniei) acestui stat.

### Resurse naturale

[Cărbunii superiori](http://ro.wikipedia.org/wiki/C%C4%83rbune) se extrag cu preponderenţă în [China](http://ro.wikipedia.org/wiki/China) (primul producător mondial), [India](http://ro.wikipedia.org/wiki/India) şi [Kazahstan](http://ro.wikipedia.org/wiki/Kazahstan). O altă resursă importantă abundentă în Asia este [petrolul](http://ro.wikipedia.org/wiki/Petrol), existent pe teritoriul statelor din jurul Golfului Persic, a Chinei şi Indoneziei, [Arabia Saudită](http://ro.wikipedia.org/wiki/Arabia_Saudit%C4%83) fiind primul producător şi exportator mondial. [Gazele naturale](http://ro.wikipedia.org/wiki/Gaze_naturale) se extrag în cantităţi mari în [Indonezia](http://ro.wikipedia.org/wiki/Indonezia), [Uzbekistan](http://ro.wikipedia.org/wiki/Uzbekistan), Arabia Saudită şi [Iran](http://ro.wikipedia.org/wiki/Iran).

### Vegetaţie

Asia cuprinde toate tipurile de [vegetaţie](http://ro.wikipedia.org/wiki/Vegeta%C8%9Bie) datorită întinderii mari a continentului. În răspândirea vegetaţiei contribuie factori precum temperatura aerului, precipitaţiile, dispunerea marilor trepte şi unităţi de relief, curenţii oceanici etc.

Cele mai importante zone de vegetaţie sunt: [tundra](http://ro.wikipedia.org/wiki/Tundr%C4%83), [pădurile de conifere](http://ro.wikipedia.org/wiki/P%C4%83dure_de_conifere), [de foioase](http://ro.wikipedia.org/wiki/P%C4%83dure_de_foioase), [pădure subtropicală](http://ro.wikipedia.org/w/index.php?title=P%C4%83dure_subtropical%C4%83&action=edit&redlink=1), [musonice](http://ro.wikipedia.org/wiki/P%C4%83dure_musonic%C4%83), [ecuatoriale](http://ro.wikipedia.org/wiki/P%C4%83dure_ecuatorial%C4%83) ([tropicale](http://ro.wikipedia.org/wiki/P%C4%83dure_tropical%C4%83)), [stepele](http://ro.wikipedia.org/wiki/Step%C4%83), [deşerturile](http://ro.wikipedia.org/wiki/De%C8%99ert) temperate şi tropicale şi [savana](http://ro.wikipedia.org/wiki/Savan%C4%83).

### Faună

[Fauna](http://ro.wikipedia.org/wiki/Fauna) Asiei urmează în general liniile de vegetaţie. Dintre animalele cele mai răspândite se remarcă: [rinocerul javanez](http://ro.wikipedia.org/w/index.php?title=Rinocerul_javanez&action=edit&redlink=1), [tigrul bengalez](http://ro.wikipedia.org/w/index.php?title=Tigru_bengalez&action=edit&redlink=1) şi [tigrul siberian](http://ro.wikipedia.org/wiki/Tigru_siberian) (sau de Amur), [elefantul indian](http://ro.wikipedia.org/w/index.php?title=Elefant_indian&action=edit&redlink=1), [urangutanul](http://ro.wikipedia.org/w/index.php?title=Urangutan&action=edit&redlink=1), [jaguarul](http://ro.wikipedia.org/wiki/Jaguar), [iacul](http://ro.wikipedia.org/wiki/Iac), [cămila](http://ro.wikipedia.org/wiki/C%C4%83mil%C4%83) etc.

### Sol

Există o paletă largă de [soluri](http://ro.wikipedia.org/wiki/Sol_%28strat_al_P%C4%83m%C3%A2ntului%29) datorită vegetaţiei dezvoltate, precum soluri slab dezvoltate — [deşerturi](http://ro.wikipedia.org/wiki/De%C8%99ert), [soluri roşii](http://ro.wikipedia.org/w/index.php?title=Soluri_ro%C8%99ii&action=edit&redlink=1), [podzoluri](http://ro.wikipedia.org/w/index.php?title=Podzoluri&action=edit&redlink=1), [soluri brune](http://ro.wikipedia.org/w/index.php?title=Soluri_brune&action=edit&redlink=1), [cernoziomuri](http://ro.wikipedia.org/w/index.php?title=Cernoziom&action=edit&redlink=1) ş.a.m.d.

|  |  |  |  |
| --- | --- | --- | --- |
| Nr. Crt. | Zona metropolitană | Populaţia | Ţară |
|  | [Istanbul](http://ro.wikipedia.org/wiki/Istanbul) | 14350423 | [Turcia](http://ro.wikipedia.org/wiki/Turcia) |
|  | [Dhaka](http://ro.wikipedia.org/wiki/Dhaka) | 13240743 | [Bangladesh](http://ro.wikipedia.org/wiki/Bangladesh) |
|  | [Mumbay](http://ro.wikipedia.org/wiki/Mumbay) | 21900967 | [India](http://ro.wikipedia.org/wiki/India) |
|  | [Delhi](http://ro.wikipedia.org/wiki/Delhi) | 18916890 | [India](http://ro.wikipedia.org/wiki/India) |
|  | [Calcutta](http://ro.wikipedia.org/wiki/Calcutta) | 15644040 | [India](http://ro.wikipedia.org/wiki/India) |
|  | [Teheran](http://ro.wikipedia.org/wiki/Teheran) | 13413348 | [Iran](http://ro.wikipedia.org/wiki/Iran) |
|  | [Karachi](http://ro.wikipedia.org/wiki/Karachi) | 13052000 | [Pakistan](http://ro.wikipedia.org/wiki/Pakistan) |
|  | [Shanghai](http://ro.wikipedia.org/wiki/Shanghai) | 19210000 | [China](http://ro.wikipedia.org/wiki/Republica_Popular%C4%83_Chinez%C4%83) |
|  | [Seul](http://ro.wikipedia.org/wiki/Seul) | 22692652 | [Coreea de Sud](http://ro.wikipedia.org/wiki/Coreea_de_Sud) |
|  | [Tokyo](http://ro.wikipedia.org/wiki/Tokyo) | 37730064 | [Japonia](http://ro.wikipedia.org/wiki/Japonia) |
| Total | |  |  |

1. 8848 m [↑](#footnote-ref-1)
2. 8610 m [↑](#footnote-ref-2)
3. 2540 km [↑](#endnote-ref-1)
4. 2540 km [↑](#endnote-ref-2)
5. 5410 Km [↑](#footnote-ref-3)
6. 4102 km [↑](#footnote-ref-4)
7. 4400 km [↑](#footnote-ref-5)
8. 4440 km [↑](#footnote-ref-6)
9. 4845 km [↑](#footnote-ref-7)
10. 6300 km [↑](#footnote-ref-8)
11. 1800 km [↑](#footnote-ref-9)
12. 1140 km [↑](#footnote-ref-10)
13. 4220 km [↑](#footnote-ref-11)
14. 1200 Km [↑](#footnote-ref-12)